ଭୁବନେଶ୍ବରଃ ମହାମାୀ କରୋନା ପ୍ରଭାବ ଜେଲ୍ ଉପରେ ପଡ଼ିଛି। କରୋନା ସଂକ୍ରମଣକୁ ପ୍ରତିହତ କରିବା ପାଇଁ ରାଜ୍ୟର ବିଭିନ୍ନ ଜେଲ୍ କର୍ତ୍ତୃପ ପଦକ୍ଷେପ ନେଇଛନ୍ତି। ଫଳରେ ଓଡ଼ିଶା ସରକାରଙ୍କ ପକ୍ଷରୁ ବିଭିନ୍ନ ଜେଲ୍ରେ ଥିବା ୭,୨୫୫ ବିଚାରଧୀନ ବନ୍ଦି ଏବଂ ୩୮୯ ଅଭିଯୁକ୍ତ ମୁକୁଳିଛନ୍ତି। ବିଚାରଧୀନ ବନ୍ଦୀଙ୍କୁ ବେଲ୍ ମିଳିଥିବାବେଳେ ଅଭିଯୁକ୍ତଙ୍କୁ ପାରୋଲ୍ରେ ଛଡ଼ା ଯାଇଛି। ଜେଲ୍ରେ ଭିଡ଼ କମାଇବା ପାଇଁ ଓଡ଼ିଶା ସରକାର ଏଭଳି ପଦକ୍ଷେପ ନେଇଛନ୍ତି ବୋଲି ରବିବାର ଜଣେ ବରିଷ୍ଠ ଅଧିକାରୀ ସୂଚନା ଦେଇଛନ୍ତି।
କୋଭିଡ୍-୧୯ ସଂକ୍ରମଣକୁ ରୋକିବା ପାଇଁ ରାଜ୍ୟର ବିଭିନ୍ନ ଜେଲ୍ରେ ସତର୍କତାମୂଳକ ପଦକ୍ଷେପ ନିଆଯାଇଛି। ୨୦ ମାର୍ଚ୍ଚରୁ ମେ' ୧୨ ମଧ୍ୟରେ ଜେଲ୍ରେ ଅନ୍ତେବାସୀଙ୍କ ସଂଖ୍ୟା ୧୭,୮୧୨ ରହିଛି। ସେଥିମଧ୍ୟରୁ ୧୬,୯୩୧ଜଣ ଅନ୍ତେବାସୀ ବିଭିନ୍ନ ଜେଲ୍ରେ ରହୁଛନ୍ତି। ସେମାନଙ୍କ ମଧ୍ୟରୁ ୩୮୯ ଅଭିଯୁକ୍ତଙ୍କୁ ପାରୋଲ୍ରେ ଛଡ଼ାଯାଇଛି। ସେହିପରି ପର୍ସନାଲ୍ ବଣ୍ଡ ଏବଂ ବେଲ୍ରେ ୬,୮୬୬ଜଣଙ୍କୁ ମୁକ୍ତ କରାଯାଇଛି। ଜେଲ୍ଗୁଡ଼ିକରେ ଭିଡ଼ କମାଇବା ପାଇଁ ୧,୧୬୦ଜଣ ଅନ୍ତେବାସୀଙ୍କୁ ଅନ୍ୟ ସ୍ଥାନକୁ ସ୍ଥାନାନ୍ତର କରାଯାଇଛି।
